Source: http://docplayer.fi/1887826-Palo-ja-pelastussuunnitelma-portaankor-van-tilan-parsinavettaan.html
Timestamp: 2017-09-25 21:23:55+00:00
Document Index: 25483598

Matched Legal Cases: ['kko ', 'KKO ', 'KKO ', 'KKO ', 'kko ', 'kko ']

PALO- JA PELASTUSSUUNNITELMA PORTAANKOR- VAN TILAN PARSINAVETTAAN - PDF
Download "PALO- JA PELASTUSSUUNNITELMA PORTAANKOR- VAN TILAN PARSINAVETTAAN"
1 PALO- JA PELASTUSSUUNNITELMA PORTAANKOR- VAN TILAN PARSINAVETTAAN Ammattikorkeakoulututkinnon opinnäytetyö Maaseutuelinkeinojen koulutusohjelma Mustiala, Tiina Kivinen
2 OPINNÄYTETYÖ Maaseutuelinkeinojen ko. Tammela Työn nimi Palo- ja pelastussuunnitelma Portaankorvan tilan parsinavettaan Tekijä Tiina Kivinen Ohjaava opettaja Katariina Manni Hyväksytty..20 Hyväksyjä
3 TIIVISTELMÄ MUSTIALA Maaseutuelinkeinojen ko. Maatilatalous Tekijä Tiina kivinen Vuosi 2010 Työn nimi Palo- ja pelastussuunnitelma Portaankorvan tilan parsinavettaan TIIVISTELMÄ Opinnäytetyön tavoitteena oli tehdä palo- ja pelastussuunnitelma Portaankorvan tilan parsinavettaan. Tarkoituksena oli laatia suunnitelma, jonka avulla voidaan ennaltaehkäistä tulipaloja ja pienentää tulipalojen aiheuttamia vahinkoja. Palo- ja pelastussuunnitelman tulisi toimia myös toimintaohjeena mahdollisessa tulipalotilanteessa. Työ koostuu kirjallisuusosiosta ja palo- ja pelastussuunnitelmaosiosta. Kirjallisuusosiossa käydään läpi eri kytkyttyyppejä parsinavetoihin ja selvitetään kotieläinrakennusten paloteknisiä vaatimuksia ja paloturvallista rakentamista. Kirjallisuusosiossa selvitetään myös miten varaudutaan tulipalotilanteeseen ja mitkä ovat tulipalojen yleisimpiä syttymissyitä maatiloilla. Palo- ja pelastussuunnitelmaosiossa on selvitetty Portaankorvan tilan parsinavetan paloriskikohteet ja toimenpiteet, joilla palonriskiä voidaan pienentää. Suunnitelmassa on myös selvitetty, miten tilalla voidaan ennaltaehkäistä tulipaloja ja miten mahdolliset palot huomattaisiin mahdollisimman nopeasti. Työssä selvitetään myös alkusammutuskaluston riittävyys ja navetan savunpoistomahdollisuudet. Suunnitelmassa on selkeä toimintaohjeistus tulipalotilanteessa toimimiselle ja eläinten pelastamiselle. Työssä olen pyrkinyt käyttämään paljon havainnollistavia kuvia. Olen käyttänyt apuna myös navetan pohjapiirustusta ja asemapiirustusta, joihin on merkitty tulipalotilanteen kannata oleelliset tiedot. Tarkoitus oli tehdä palo- ja pelastussuunnitelmaosiosta mahdollisimman selkeä kokonaisuus, jonka avulla voitaisiin puuttua navetan paloriskipaikkoihin sekä selkeä toimintaohjeistus, josta olisi hyötyä mahdollisessa tulipalotilanteessa toimimiselle. Avainsanat Palo- ja pelastussuunnitelma, paloturvallisuus, kytkyet, eläinten pelastaminen, paloturvallisuusriskit Sivut 61 s. + liitteet 10 s.
4 ABSTRACT Mustiala Degree Programme in Agricultural and Rural Industries Agriculture Option Author Tiina Kivinen Year 2010 Subject of Bachelor s thesis cowhouse Fire and rescue plan for the Portaankorva farm beam ABSTRACT The aim of the thesis was to produce a fire and rescue plan for the Portaankorva farm beam cowhouse. The purpose was to make a plan, which can prevent fire and reduce damages caused by fires. The fire and rescue plan should also act as a directive in case of a fire. The thesis consists of literature survey and actual plan part. The literature survey includes fire technical demands for a dairy cattle building and ways to fasten cattle to the stall. The literature survey also explains how to prepare for a fire situation and which are the most common reasons for the fires on farms. The fire and rescue plan of the thesis concentrates on acts which can reduce the risk of fires. The plan explains how to prevent fires and detect possible fires fast enough. The thesis includes also a report of initial firefighting equipment and ways to arrange the extraction of smoke. The plan includes clear instructions and course of action in saving animals in case of a fire. My aim in this thesis was to use as much photos as possible. I have also used a general layout drawing of the dairy cattle building and a development plan to clarify the fire and rescue plan. I intended to make a clear fire and rescue plan, which can be used as a clear directive in case of a fire. Keywords Fire and rescue plan, fire protection, tether, animal rescue, fire protection risks Pages 61 p. + appendices 10 p.
5 SISÄLLYS 1 JOHDANTO PARRET JA KYTKYET PARSINAVETASSA Säädökset ja ohjeistukset nautojen kytkemisestä Lyhyt- ja pitkäparsi Kytkyiden vaikutus eläinten pelastamiseen Kytkytvaihtoehdot parsinavettaan Niskapuomimallit Kanadalainen korkea niskapuomi Tanskalainen matala niskapuomi Säätöparsimallit Lapatukimalli Ristikytkyt Pystyhihnakytkyt Länkikytkyt PALOTEKNISET MÄÄRÄYKSET JA LUOKITUKSET Paloturvallisen rakentamisen säädökset Palokuorma Palovaarallisuusluokat Suojaustasot Paloluokat Rakennusosien paloluokitus Rakennustarvikkeiden paloluokitus Palon kehittymisen rajoittaminen Palo-osastointi Palo-osastoinnin toteuttaminen kotieläinrakennuksissa Palo-ovet Kantavat rakenteet Rakennusten sijoittelu pihapiiriin Savunpoisto Ilmastointi TULIPALOTILANTEESEEN VARAUTUMINEN Pelastussuunnitelma Pelastussuunnitelman sisältö Palovaroitinjärjestelmät Sammutuskalusto Poistumisreitit ja ovet Ulkotarhojen suunnittelu Eläinten käsittely tulipalon jälkeen Savukaasumyrkytykset Palovammat Eläinten lopettaminen Väliaikaissuojat YLEISIMPIÄ TULIPALOJEN SYTTYMISSYITÄ... 26
6 5.1 Sähköviat Vialliset sähköjohdot Valaisimet Lämpölamput ja lämmittimet Lämpökeskukset Työkoneet Koneet ja laitteet Tulityöt Luonnonilmiöt Ukkonen Itsesyttyminen Tuhopoltot Roskien polttaminen Siisteys PALO- JA PELASTUSSUUNNITELMA PORTAANKORVAN TILALLE Kuvaus tilasta Kuvaus navetasta Koneistus Navettarakennuksen paloturvallisuus Paloturvallisuuden riskikohdat ja riskien vähentäminen Sähkölaitteet ja johdot Lämpökeskus ja itsesyttyminen Koneet ja laitteet Tulityöt ja luonnonilmiöt Yhteenveto riskipaikoista Palojen ehkäisy Siisteys, huolto ja kunnossapito Palojen huomaaminen Sammuttaminen Palokunnan veden saanti Pelastusreitit Ovet Savunpoisto Pelastusjärjestys Pelastaminen Eläinten irrottaminen parsista Eläinten sijoittaminen ulos Varautuminen sähkökatkoksiin ja veden loppumiseen Palo- ja pelastussuunnitelmaan perehdytys TOIMINTAOHJEISTUS NAVETTAAN Tulipalotilanteessa toimiminen Soittaminen Eläinten pelastaminen Lypsylehmien ja vasikoiden pelastaminen Nuorkarjan pelastaminen Toiminta pelastustoimien jälkeen JOHTOPÄÄTÖKSET... 57
7 LÄHTEET Liite 1 Liite 2 Liite 3 Liite 4 Liite 5 Liite 6 Liite 7 Liite 8 Liite 9 Liite 10 Pohjapiirustus Asemapiirustus Laaja asemapiirustus Kartta Tilan tiedot Tärkeitä puhelinnumeroita Toimintaohje tulipalotilanteessa Hätänumeroon 112 soittaminen Toimintaohje eläinten pelastamiseen Huolto ja kunnossapito kirjanpito
8 1 JOHDANTO Opinnäytetyön tarkoituksena oli tehdä palo- ja pelastussuunnitelma Portaankorvan tilan parsinavettaan. Opinnäytetyö koostuu kahdesta osiosta, kirjallisuusosiosta ja palo- ja pelastussuunnitelmaosiosta, joka tulee konkreettiselle maatilalle. Palo- ja pelastussuunnitelma ei Portaankorvan tilalle ole eläinmäärän takia lakisääteinen, mutta peltoalan kannalta tila luetaan suurehkoksi maatilaksi ja suurehkolle maatilalle palo- ja pelastussuunnitelma kuuluu lakisääteisesti laatia. Toimeksiantaja koki palo- ja pelastussuunnitelman tarpeelliseksi myös siksi, että sellaista ei vielä tilalla ole ja palo- ja pelastussuunnitelma on tärkeä osa maatilan riskienhallintaa. Haluttiin selkeä toimintaohjeistus mahdollisessa tulipalotilanteessa toimimiselle. Lisäksi vakuutusalennukset ovat mahdollisia tilalle, jolla on palo- ja pelastussuunnitelma. Kirjallisuusosiossa selvitetään ensin paloturvallisen rakentamisen periaatteita ja erilaisia kytkyttyyppejä parsinavettoihin. Selvitetään myös yleisimpiä tulipalojen syttymissyitä maatiloilla ja varautumista tulipalotilanteisiin. Opinnäytetyö on tehty enemmän parsinavetan näkökulmasta. Parsinavetoita peruskorjataan paljon ja peruskorjauksen yhteydessä voidaan panostaa myös paloturvalliseen rakentamiseen. Palo- pelastussuunnitelmassa on tarkoitus selvittää Portaankorvan tilan navetan mahdolliset paloriskikohteet ja pyrkiä laatimaan ohjeita, joiden avulla tulipalonriskiä voidaan vähentää. Työssä on tarkoitus selvittää myös miten tulipaloja voitaisiin ennaltaehkäistä, millaista alkusammutuskalustoa tilalla tarvitaan ja miten palojen huomaamista voitaisiin parantaa. Työssä pyrin myös laatimaan ohjeistuksen eläinten pelastamiseen ja toimintaan tulipalotilanteen jälkeen. Tavoitteena on tehdä palo- ja pelastussuunnitelma, jonka avulla voidaan ennaltaehkäistä tulipaloja ja pienentää mahdollisesti syttyvän tulipalon aiheuttamia vahinkoja. Suunnitelma toimii myös ohjeena pelastuslaitokselle, naapureille ja lomittajille. Lisäksi oli tarkoitus tehdä navetalle toimintaohje-kansio, josta on helppo katsoa toimintaohjeet tulipalotilanteessa. Työssä käytetään hyväksi selventäviä kuvia ja pohjapiirustuksia. 1
9 2 PARRET JA KYTKYET PARSINAVETASSA Parsinavetassa naudat ovat kytkettynä kytkyillä kukin omaan parteensa. Kytkyet vaikuttavat paljon eläinten liikkumiseen. Kytkyttyypin valinnalla voidaan vaikuttaa ratkaisevasti eläinten liikkumatilaan ja hyvinvointiin parsinavetassa. (Alasuutari 2006, ) 2.1 Säädökset ja ohjeistukset nautojen kytkemisestä Investointituettavaa kotieläinrakennusta rakentaessa tai laajasti peruskorjatessa tulee eläinten kytkimissä olla mahdollisuus eläinten vapauttamiseen sarjana niin, että eläimet saadaan esimerkiksi palotilanteessa mahdollisimman nopeasti irti. (MMM asetus 25/04). Maa- ja metsätalousministeriön ohjeistuksessa on parsinavetan kytkyistä säädetty, että kytkemislaitteen tulee mahdollistaa vaikeuksitta eläinten syömisen, ylösnousemisen, laskeutumisen makuulle ja asettumisen luonnolliseen asentoon. Kytkytlaite ei saa aiheuttaa eläimelle tapaturmariskiä. Parren pituus ja leveys tulee sovittaa eläimen koon, kytkemistavan, parren väljyyden ja joustamiskyvyn mukaan. (MMM-RMO C1.2.1.) Hyvinvointituen lisätoimenpiteenä on kytkettyjen nautojen liikkumismahdollisuuksien parantaminen. Lisätoimenpide edellyttää, että kytkytlaitteen on oltava säädetty niin, että nauta pystyy hyvin nousemaan ylös, menemään makuulle, hoitamaan kehoaan, syömään ja juomaan. Kytkyt ei saa rajoittaa eläimen liikkumista pituus- tai sivuttaissuunnassa liikaa. Kytkytlaite ei saa myöskään vahingoittaa eläintä millään tavalla. (Mavi 2008.) Länkikytkyt on ainut kytkyttyyppi, joka ei sovellu tähän hyvinvointituen lisätoimenpiteeseen. Käytännössä lähes kaikkia muita kytkyttyyppejä pystytään säätämään niin, että eläimen normaalit liikkeet ovat mahdollisia. (Mavi 2008.) 2.2 Lyhyt- ja pitkäparsi Parsia on olemassa kahta päätyyppiä: lyhytparsia ja pitkäparsia. Nykyisin käytetään enemmän lyhytparsia. Lyhytparressa eläin pitää päätään ruokintapöydän puolella lähes koko ajan, myös maatessaan, jolloin kiinteän parren pituus voikin olla melko lyhyt. Lyhytparressa eläinten syömisaikaa ei ole rajoitettu ja rehua voikin olla tarjolla naudalle koko ajan. (Norberg 2006, ) Pitkäparsia ei enää juurikaan ole käytössä, johtuen muun muassa nykyisistä ruokintajärjestelmistä. Pitkäparren periaate on, että eläimet saavat päänsä ruokintapöydän puolelle vain ruokinta-aikaan ja kun ruokinta-aika on ohi, eläin peruuttaa kokonaan parren puolelle ja parsi suljetaan. Pitkäparret ovat niin pitkiä, että eläimet mahtuvat makaamaan kokonaan parren puolella. 2
10 Pitkäparsia suosittiin navetoissa noin 50 vuotta sitten. Tarkoitus oli pitää lypsylehmät mahdollisimman puhtaina. Ruokintapöydän ollessa kiinni oli parsi sopivan mittainen naudalle. Lisäksi lypsylehmien väkirehumäärät olivat vähäisempiä, joten lantakin oli kiinteämpää. Myös kuivikkeita käytettiin usein runsaasti. Näin ollen eläimet pysyivätkin hyvin puhtaina pitkäparsissa. (Norberg 2006,40-41.) Kytkyiden vaikutus eläinten pelastamiseen Eläinten pelastaminen tulipalotilanteessa parsinavetasta on haasteellisempaa kuin pihatosta, koska eläimet on kytketty kytkyillä kiinni parsiinsa. Lisäksi eläimet eivät välttämättä ole tottuneet liikkumaan navetasta ulos. Tämä on ongelma varsinkin talvella, kun laidunkaudesta on jo aikaa. Parsinavetan eläimiä olisi tärkeää ulkoiluttaa myös talvisin, kesäisen laidunnuksen lisäksi, että navetassa kulkeminen ja ulosmenoreitti olisivat tuttuja eläimille. (Pelastamistieopaste 2010.) Nautojen kytkytlaitteilla on eläinten pelastamisen kannalta suuri vaikutus palotilanteessa. Palo- ja pelastussuunnitelmaa suunniteltaessa parsinavettaan onkin tärkeää miettiä miten eläimet saadaan tarvittaessa nopeasti irti kytkytlaitteista. Uusissa parsirakenteissa pitääkin olla eläinten sarjana vapauttamisen mahdollisuus maa- ja metsätalousministeriön asetuksen mukaisesti. Jotkin parsimallit on varustettu pikalukoilla, jotka mahdollistavat eläinten nopean irrottamisen. Pikalukkoja käytetään varsinkin kesäisin, kun eläimet käyvät navetassa vain lypsyllä. Talvella pikalukituksia ei aina käytetä, eläinten ollessa sisällä pidempiä jaksoja. Pikalukituksiakaan ei välttämättä ole helppo avata palotilanteessa, kun eläimet ovat vauhkoja ja hihnaan kohdistuu vetoa. Eläinten vapauttaminen sarjana onnistuu esimerkiksi niskapuomimalleissa. (Maatilojen turvallisuustekijöiden hallinta 2007.) Vauhkojen eläinten vapauttaminen palotilanteessa kytkyistä voi olla vaikeaa, varsinkin jos vapauttaja on eläimiin tottumaton henkilö. Palotilanteessa myös aika on ratkaiseva tekijä, eikä kaikkien kytkytlaitteiden avaamiseen välttämättä ole aikaa. Tällöin hyvä eläinten vapauttamistapa ovat erilaiset pantaleikkurit, joilla esimerkiksi kaulapanta saadaan katkaistua helposti ja nopeasti joutumatta menemään eläinten väliin. Katkaisuvälineenä voidaan käyttää kytkyttyypistä riippuen erilaisia hihnakatkaisimia ja voimaleikkureita. Katkaisuvälineet tulisi sijoittaa helposti saataville, esimerkiksi käytettävän oven viereen. (Pelastamistieopaste 2010.) 2.3 Kytkytvaihtoehdot parsinavettaan Parsinavetoissa erilaisia kytkytlaitteita on kohtuullisen paljon. Nykyään suositumpia ovat niskapuomimallit, lapatuet ja säätöparret, jotka mahdollistavat eläimen liikkumisen parressa hyvin. Parsinavettaa peruskorjatessa kannattaa kiinnittää huomiota kytkytlaitteen valintaan sekä eläinten hyvinvoinnin että paloturvallisuuden kannalta. 3
11 2.3.1 Niskapuomimallit Niskapuomi on yksinkertaisimmillaan sellainen, että parressa ei ole muita rakenteita kuin pystytolpat ja niiden varaan rakennettu puomi. Yksinkertaisen rakenteen etu on se, että sitä voi kokeilla ensin vain muutamalle lehmälle. Niskapuomin voi rakentaa myös itse, mikä vähentää merkittävästi investointikustannuksia. (Norberg 2006, 43.) Niskapuomimallit lisäävät merkittävästi eläimen liikkumisvapautta. Niskapuomimallit voi rakentaa myös niin, että puomin korkeutta ja asentoa voidaan säätää eläinkohtaisesti. Pitkiin parsiin niskapuomimallit eivät sovellu, koska eläimet likaavat niissä helposti itsensä. (Valio 2009.) Kanadalainen korkea niskapuomi Korkea niskapuomi sijoitetaan noin cm:n korkeuteen parren pinnasta mitattuna ja noin cm:n etäisyydelle eteen parren etureunasta mitattuna. Puomin korkeuden voi määrittää kaavalla 0,80 x säkäkorkeus. Tämä on ayrshirellä noin 115 cm parren pinnasta ja friisiläisellä 125 cm parren pinnasta. Kanadassa käytetään kytkyenä yleensä kaulapantaa, josta on ketju niskapuomiin. Irrotus tapahtuu kaulapannan puolelta, jottei ketju kulkeudu eläimen mukana laitumelle. Ketjun pituudeksi suositellaan cm. Ketju ei saa olla niin pitkä, että eläin sotkeutuisi siihen. Kytkyeksi käy myös tavallinen ristikytkyt, kun parren puoleiset päät kiinnitetään parren pystysuunnassa oleviin liukutankoihin ja turvataan näin eläimen liikkumisvapaus. Ongelmia pitkän ketjun kanssa saattaa tulla kiima-aikoina, jolloin eläimet hyppiessään helposti sotkeutuvat ketjuun. Tällöin voidaan ketjua lyhentää väliaikaisesti kierittämällä sitä niskapuomin ympärille. (Maito ja me 2006.) Korkea niskapuomi lisää merkittävästi eläimen liikkumavapautta, mikä parantaa eläimen hyvinvointia ja vähentää vedinpolkemariskiä. Pitkän ketjun ansiosta eläimen nouseminen, makuulle meno ja itsensä nuoleminen on helpompaa. Myös kiimakäyttäytyminen on selvempää. (Valio 2009.) Tanskalainen matala niskapuomi Matala niskapuomi on yleensä noin cm parren pinnasta, niskapuomi sijoitetaan noin cm eteen parren etureunasta mitattuna. Matalassa niskapuomissa voi käyttää erilaisia kytkyitä, kuten kaulapantaa yhdellä ketjulla, kaulapantaa kahdella ketjulla tai ristikytkyttä. Ristikytkyessä lehmän liikkumisvapautta lisää, kun kytkyen päät kiinnitetään niin sanottuun liukutankoon. Yksiketjujärjestelmässä suositellaan ketjun pituudeksi cm. Laidunkaudella voi lyhyen ketjun jättää roikkumaan eläimen kaulaan laitumella, mikä helpottaa eläinten päästämistä yhtä aikaa irti. Kiinnitys voi tapahtua myös kaulapannan puoleisesta ketjun päästä. (Valio 2009.) Kuvassa 1 matala niskapuomi, jossa kaulapanta ja kiinnitys yhdellä ketjulla. 4
12 KUVA 1 Matala niskapuomi ja kiinnitys parteen (Kivinen 2010). Liian alhaalla oleva niskapuomi voi rajoittaa eläimen liikkeitä. Myös kiinnityksen tiukkuus vaikuttaa eläimen liikkumismahdollisuuksiin. (Mavi 2008.) Liian alhaalla oleva niskapuomi voi aiheuttaa hiertymiä naudan niskaan sekä rajoittaa eläimen ylettymistä rehuun Säätöparsimallit Säätöparsilaite koostuu putkistosta, joka estää eläimen pääsyn ruokintapöydälle päätä lukuun ottamatta. Säätöparsia on useita malleja. Joidenkin mallien hyvä puoli on eläinten helppo kiinnitys ja irrotus. Säätöparsien ongelma on usein se, ettei parsien säätömadollisuuksia käytetä hyväksi parsien asennuksen jälkeen. Joissain malleissa putkisto on niin massiivinen, että eläin kokee olonsa ahdistuneeksi ja nukkuu mieluummin kokonaan parren puolella ja pitää päätään pöydän puolella vain syödessään. Tämä koituu ongelmaksi lyhyissä parsissa, koska eläin seisoo helposti lantakourussa tai makaa ritilän päällä, mikä altistaa hiertymille ja utaretulehduksille. (Pro Agria 2006.) Säätöparsi on hyvin säädetty silloin, kun eläin makaa parren kiinteällä osalla, pää ruokintapöydän puolella. Kuvassa 2 on säätöparsi ristikytkyillä. 5
13 KUVA 2 Säätöparsi ristikytkyillä (Kivinen 2010) Lapatukimalli Lapatukimallissa on nimensä mukaisesti lapatuet, jotka estävät eläimen pääsyn kokonaan ruokintapöydälle. Lapatuet ovat eläimen lapojen korkeudella. Lapatukia pystytään säätämään niin, että erikokoiset eläimet ylettävät hyvin rehuun, mutta eivät pääse ruokintapöydälle kokonaan. Lapatukia käytetään yleensä ristikytkyiden kanssa. Lapatukimalleissa on yleensä säätömahdollisuuksia ja niiden oikein säätäminen onkin tärkeää, etteivät ne estä tarpeettomasti lehmän liikkeitä. Liian taakse asennettu lapatuki lisää lehmien kompurointia ja kurkottelua, kun eläimet eivät yllä kunnolla rehuun. (Penttilä 2003, 48.) Lapatukien on oltava myös riittävän leveällä, jolloin eläimellä on paljon liikkumatilaa eteenpäin. Lapatukien säätäminen on onnistunut oikein, kun eläimet makaavat kokonaan parren kiinteällä osalla, päät ruokintapöydällä. (Norberg 2006, 42.) Ristikytkyt Ristikytkyt voidaan yhdistää useampaan parsityyppiin. Ristikytkyt käy esimerkiksi niskapuomimalliin, lapatukiin ja säätöparsiin. Ristikytkyt antaa eläimelle liikkumatilaa ja mahdollistaa hyvän ulottuvuuden itsensä nuolemiseen. (Myllys 1999, 45.) Ristikytkyitä on myös kettinkisiä, mutta yleisempiä ovat nailoniset ja nahkavahvisteiset mallit. Ristikytkyitä on esimerkiksi lukolla kaulapantaan, kuten kuvassa 3. Tai kokonaan kiinteitä malleja, jossa ei ole kaulapanta osuutta, vaan kaulan ympärille tuleva lenkki on kiinni kiinteästi muuhun kytkyeen. Tällaisia 6
14 ovat esimerkiksi kettinkiset kytkyet, joista ei laitumella eläimen kaulaan jää roikkumaan mitään, vaan koko kytkyt jää navettaan. KUVA 3 Ristikytkyt, josta kiinnitys lukolla kaulapantaan (Kivinen 2010) Pystyhihnakytkyt Pystyhihnakytkyitä on erilaisia, esimerkiksi kaulapannalla ja metallipannalla. Kytkyt kaulapannalla mahdollistaa liikkumisen parressa paremmin, koska eläin saa vaihdettua päätään molemmille puolille pystyhihnaa. Pystyhihnakytkyessä metallipannalla eläimen liikkuminen on rajoitettua, koska pään vaihto hihnan puolelta toiselle ei onnistu. Eläimen liikkuminen paranee, kun hihnaan kiinnitetty panta on riittävän väljä. (Myllys 1999, 45.) Nauta pystyy liikkumaan pystysuunnassa hyvin, mutta liikkuminen eteenpäin parressa on rajoitettua, osaltaan riippuen hihnan ja pannan väljyydestä. Kuvassa 4 on pystyhihnakytkyt kaulapannalla. 7
15 KUVA 4 Pystyhihnakytkyt kaulapannalla (Kivinen 2010) Länkikytkyt Länkikytkyet estävät eläimen liikkumista eteenpäin parressa. Tämä vaikeuttaa eläimen ylösnousemista, koska nauta ei pysty heilauttamaan itseään eteenpäin noustessaan, niin kuin se luonnollisesti tekisi. Länkikytkyet myös vaikeuttavat naudan kehonhoitoa, koska eläimen pää ei pääse kääntymään kunnolla sivulle. (Alasuutari 2006, ) Länkikytkyt ei sovellu hyvinvointituen lisätoimenpiteeseen Kytkettyjen nautojen liikkumismahdollisuuksien parantaminen, koska se rajoittaa eläimen liikkeitä liikaa. (Mavi 2008). Koska länkikytkyt aiheuttaa eläimelle ylösnousuvaikeuksia, kuluvat etupolvet ja kintereet helposti rikki. Tämän ongelman ehkäisemisessä kumimatot ja pehmeä alusta auttavat jonkin verran. Myös vedinpolkemat ovat yleisiä tiloilla, joilla on länkikytkyet. (Maito ja me 2002.) Länkikytkyet ovat eläimelle mukavampia, mikäli länki on nivelletty, koska tällöin liikkuminen parressa paranee. Kuvassa 5 näkyy länkikytkyt ja längen kiinnitys lattiaan. Eläimen liikkumismahdollisuuksia voidaan parantaa, kun länki kiinnitetään väljästi lattiaan. 8
16 KUVA 5 Länkikytkyt ja längen kiinnitys lattiaan (Hännikäinen 2010). 9
17 3 PALOTEKNISET MÄÄRÄYKSET JA LUOKITUKSET Rakentamista ohjailevat paloturvallisuudenkin kannalta erilaiset lait, asetukset sekä ohjeet ja määräykset. Tuotantorakennuksen suunnittelun alkuvaiheesta lähtien on hyvä ottaa huomioon paloturvallisuusasiat, koska silloin vaihtoehtoja paloturvallisuuden parantamiseksi on vielä paljon. Viranomaisiin on hyvä olla yhteydessä viimeistään siinä vaiheessa, kun mietitään tuotantorakennuksen sijoittelua pihapiiriin, koska rakennusten sijoittelullakin voidaan vaikuttaa paloturvallisuuteen. Jos viranomaisiin ollaan yhteydessä liian myöhään, voivat rakentamiskustannukset nousta turhaan välttämättömien muutosten takia. (Knuuttila 2009, 9.) 3.1 Paloturvallisen rakentamisen säädökset Maa- ja metsätalousministeriö on tehnyt asetuksen investointituettavaa rakentamista koskevista paloteknisistä vaatimuksista vuonna Suomen rakentamismääräyskokoelman E-osassa on esitetty paloluokitukset rakennuksille, rakennusosille ja rakennustarvikkeille. Näitä määräyksiä ja ohjeita käytetään myös maatalouden tuotantorakennuksissa. (MMM asetus 25/04.) Maatalouden tuotantorakennusten palotekniset vaatimukset perustuvat rakentamismääräyskokoelman osan E1 määräyksiin ja ohjeisiin sekä tuotanto- ja varastorakennuksia, kattilahuoneita ja polttoainevarastoja koskeviin ohjeisiin. (MMM asetus 25/04.) Suomen rakennusmääräyskokoelman palomääräyksiä on alettu soveltamaan maatalousrakennuksiin vasta 1992, mikä johtaa siihen, että vanhoissa kotieläinrakennuksissa ei ole välttämättä esimerkiksi kunnollisia palo-osastointeja. (Kotieläinrakennuksen paloturvallisuus 2010.) 3.2 Palokuorma Palokuormaan luetaan kantavat, runkoa jäykistävät, osastoivat ja muut rakennusosat sekä tilassa oleva irtaimisto, eli kaikki palava materiaali. Palokuormalla tarkoitetaan kokonaislämpömäärää, joka vapautuu, kun tilassa oleva materiaali palaa täydellisesti. (Tampereen aluepelastuslaitos 2006.) Palokuorma määritetään lähtökohtaisesti tilan pääkäyttötavan perusteella ja määritetään tai arvioidaan tuotanto- ja varastorakennuksissa kohdekohtaisesti. Palokuormat jaetaan ryhmiin palokuorman tiheyden mukaan. Palokuormaryhmät vaikuttavat kantavien ja osastoivien rakennusosien palonkestävyysvaatimuksiin. Palokuormaryhmät ovat: yli 1200 MJ/m 2, 600 MJ/m MJ/m 2 ja alle 600 MJ/m 2. (Palo- ja rakennuslainsäädäntö 2008, ) 10
18 3.3 Palovaarallisuusluokat Tuotanto- ja varastorakennukset jaetaan kahteen palovaarallisuusluokkaan. Palovaarallisuusluokkaan 1 kuuluvat toiminnat, joihin liittyy vähäinen tai kohtuullinen palonvaara. Paloturvallisuusluokkaan 2 kuuluvat toiminnat, joihin liittyy huomattava tai suuri palonvaara tai räjähdysvaara. Yleensä rakennuksen päätoiminta määrää palovaarallisuusluokan. Luokittelussa otetaan huomioon palon todennäköinen syttymistaajuus, palavan aineen laatu, sijoitustapa, määrä ja sammutettavuus. (Palo- ja rakennuslainsäädäntö 2008, 332.) Maataloustuotanto ja maatalouden varastointi kuuluu paloturvallisuusluokkaan 1, rehuvarastot ja myllyt kuuluvat palovaarallisuusluokkaan 2. (Palo- ja rakennuslainsäädäntö 2008, ). 3.4 Suojaustasot Suojaustasolla tarkoitetaan rakennuksen suojaamista tulipalolta erilaisilla sammutus- ja hälytysjärjestelmillä. Suojaustason yksityiskohdista on hyvä neuvotella paikallisten pelastusviranomaisten kanssa. Rakennus varustetaan valitun suojaustason mukaisella sammutuskalustolla. Suojaustasolla voidaan vaikuttaa rakennuksen suurimpaan sallittuun osastokokoon, paloluokkaan, savunpoistoon ja kantavien ja osastoivien rakennusosien paloluokkavaatimuksiin. (Palo- ja pelastuslainsäädäntö 2008, 332.) Eli kun panostetaan parempaan suojaustasoon ja sammutuskalustoon, voidaan saada helpotuksia muissa paloteknisissä vaatimuksissa. Tuotanto- ja varastorakennukset jaetaan kolmeen eri suojaustasoon. Jokaisessa suojaustasossa vaaditaan alkusammutuskalusto. Sillä tarkoitetaan yhden henkilön käytettävissä olevia käsisammuttimia tai paloposteja, joilla voidaan sammuttaa palonalkuja. Tämä varustelu riittää suojaustason 1 rakennukseen. Alkusammutuskaluston lisäksi suojaustasoa voidaan nostaa tehokkailla palopostiverkoilla, kemiallisilla sammuttimilla, paloilmoittimilla ja automaattisilla sammutuslaitteistoilla, joita ovat esimerkiksi sprinklerilaitteisto ja vaahtolaitteisto. Voidaan käyttää myös kiinteitä sammutuslaitteita, jotka on tarkoitettu yksittäisen palovaarallisen kohteen suojakseen, nämä laitteet toimivat yleensä automaattisesti. (Palo ja rakennuslainsäädäntö 2008, 333.) 3.5 Paloluokat Paloluokituksessa rakennukset jaetaan kolmeen eri paloluokkaan: P1, P2 ja P3. Rakennuksen eri osat voivat kuulua eri paloluokkiin, jolloin palonleviäminen pitää estää palomuurilla. Paloluokat vaikuttavat muun muassa rakennuksen kokoon, korkeuteen ja kerroslukuun (taulukko 1). (Palo- ja rakennuslainsäädäntö 2008, 300.) Eläinten suojaamista ajatellen kotieläinrakennusten paloluokan pitäisi olla vähintään P2. (Pelastamistieopaste 2010). 11
19 TAULUKKO 1 Rakennuksen kokoa koskevat rajoitukset tuotanto- ja varasto rakennuksissa (Palo- ja rakennuslainsäädäntö 2008, ). Paloluokka P1 P2 P3 Kerrosluku ei rajoitusta enintään 2 enintään 1 Korkeus 1 kerroksinen ei rajoitusta ei rajoitusta enintään 14 m Kerrosala 1 kerroksinen ei rajoitusta ei rajoitusta ei rajoitusta 2 kerroksinen ei rajoitusta ei rajoitusta ei sallittu P1-luokan rakennuksen kantavien rakenteiden oletetaan pääsääntöisesti pysyvän pystyssä palossa. Rakennuksen kokoa ja henkilömäärää ei ole rajoitettu. (Palo- ja rakennuslainsäädäntö 2008, 300.) P2-luokan rakennuksissa kantavien rakenteiden vaatimukset voivat olla P1-luokan rakennusta matalampia. Riittävä turvallisuustaso saavutetaan henkilömäärää rajoittamalla sekä asettamalla vaatimuksia seinien, sisäkattojen ja lattioiden pintaosien ominaisuuksille. Kerrosluku P2-luokan rakennukselle on tuotanto- ja varastorakennuksissa rajoitettu 2 kerrokseen, korkeutta ja kerrosalaa ei ole rajoitettu. (Palo- ja rakennuslainsäädäntö 2008, 300.) P3-luokan rakennuksissa ei kantaville rakenteille aseteta erityisvaatimuksia palon keston suhteen. Riittävä turvallisuustaso saavutetaan rajoittamalla rakennuksen kokoa ja henkilömäärää. P3-luokan tuotanto ja varastorakennuksen kerrosluku on rajoitettu 1 kerrokseen. Yksikerroksisen rakennuksen korkeus saa olla enintään 14 metriä eikä kerrosalaa ole rajoitettu. (Palo- ja rakennuslainsäädäntö 2008, ) 3.6 Rakennusosien paloluokitus Osastoivien ja kantavian rakenteiden rakennusosat jaetaan luokkiin sen perusteella miten ne kestävät paloa. Rakennusosien vaatimukset kuvataan merkinnöillä: R=kantavuus, E=tiiviys ja I=eristävyys. Näistä voidaan muodostaa merkintöjä: R, REI, RE, EI, ja E. Tämän merkinnän jälkeen ilmoitetaan palonkestävyysaika minuutteina: 15, 30, 45, 60, 90, 120, 180 tai 240. Muodostuva merkintä on rakennusosan paloluokka. Merkintään voidaan lisätä myös iskunkestävyys palotilanteessa=m. (Palo- ja rakennuslainsäädäntö 2008, 295.) 3.7 Rakennustarvikkeiden paloluokitus Rakennustarvikkeet luokitellaan sen perusteella miten ne vaikuttavat palon syttymiseen ja leviämiseen. Rakennustarvikkeista määritetään miten ne osallistuvat paloon sekä palavien pisaroiden ja savun tuottamiseen (taulukot 2 ja 3). (Palo ja rakennuslainsäädäntö 2008, 296.) Rakennustarvikkeiden paloluokitukset merkitään peräkkäin, esimerkiksi A1-s1, d0, joka tarkoittaa palamatonta materiaalia. (Palo- ja pelastuslainsäädäntö 2008, 296.) 12
20 TAULUKKO 2 Rakennustarvikkeiden paloluokitukset (Palo- ja rakennuslainsäädäntö 2008, 296). A1 A2 B C D E F s1 s2 s3 d0 d1 d2 Tarvikkeet, jotka eivät osallistu lainkaan paloon. Tarvikkeet, joiden osallistuminen paloon on erittäin rajoitettu. Tarvikkeet, joiden osallistuminen paloon on hyvin rajoitettu. Tarvikkeet, jotka osallistuvat paloon rajoitetusti. Tarvikkeet joiden osallistuminen paloon on hyväksyttävissä. Tarvikkeet, joiden käyttäytyminen palossa on hyväksyttävissä. Tarvikkeet, joiden käyttäytymistä ei ole määritetty. Savuntuotto on erittäin vähäistä. Savuntuotto on vähäistä. Savuntuotto ei täytä s1 eikä s2 vaatimuksia. Palavia osia tai pisaroita ei esiinny. Palavat osat tai pisarat sammuvat helposti. Palavien osien tuotto ei täytä d0 eikä d1 vaatimuksia. TAULUKKO 3 Lattiapäällysteiden paloluokitukset (Palo- ja rakennuslainsäädäntö 2008, ). A1 FL Tarvikkeet, jotka eivät osallistu lainkaan paloon. A2 FL Tarvikkeet, joiden osallistuminen paloon on erittäin rajoitettu. B FL C FL D FL E FL F FL s1 s2 Tarvikkeet, joiden osallistuminen paloon on hyvin rajoitettu. Tarvikkeet, jotka osallituvat paloon rajoitetusti. Tarvikkeet, joiden osallistuminen paloon on hyväksyttävissä. Tarvikkeet, joiden käyttäytyminen palossa on hyväksyttävissä. Tarvikkeet, joiden käyttäytymistä ei ole määritelty. Savuntuotto on rajoitettu. Savuntuotto ei täytä s1 vaatimuksia. 3.8 Palon kehittymisen rajoittaminen Rakennuksessa ei saa käyttää sellaisia rakennustarvikkeita, jotka myötävaikuttavat palon kehittymiseen vaaraa aiheuttavalla tavalla. Materiaalit eivät saa myöskään sisältää aineita, jotka palavat ilman happea tai muodostavat palaessaan poikkeuksellisella tavalla myrkyllisiä kaasuja tai ympäristölle haitallista jätettä. (Palo- ja rakennuslainsäädäntö 2008, 307.) Sisäpuolisten pintojen paloteknisissä vaatimuksissa (Taulukko 4) huomioidaan missä määrin tarvikkeet osallistuvat paloon, lieskahduksen alkamiseen kuluva aika, lämmön vapautuminen, savun muodostuminen sekä palavien pisaroiden muodostuminen. Sisäpuolisiin pintoihin luetaan seinät, sisäkatot ja lattiat. Luokkavaatimukset eivät koske pinta-alaltaan vähäisiä rakennuksen osia, kuten ovia ja ikkunoita tai vähintään R30-luokkaisia palkkeja tai pilareita, jotka ovat vähintään D-s2, d2-luokkaa (taulukko 4). Pinnoille voidaan tapauskohtaisesti sallia lievempiä vaatimuksia. (Palo ja rakennuslainsäädäntö 2008, 308.) 13
POHJOIS-KARJALAN AMMATTIKORKEAKOULU Rakennustekniikan koulutusohjelma Simo Karjalainen LYPSYKARJARAKENNUSTEN PALOTURVALLISUUDEN PARANTAMINEN RAKENNUSSUUNNITTELUN KEINOIN Opinnäytetyö Joulukuu 2012 OPINNÄYTETYÖ